**TITOKTARTÁSI MEGÁLLAPODÁS**

amely létrejött egyrészről

**Szegedi Tudományegyetem** (székhely: 6720 Szeged, Dugonics tér 13; Adószám: 19308650-2-06; Statisztikai számjel: 19308650-8542-563-06, Képviseli: Prof. Dr. Rovó László rektor) továbbiakban, mint “**SZTE**”,

másrészről az

**………………..**  (székhely: ……...; képviseli: …………..; Cégjegyzékszám: …………..; Adószám: ……………..; Számlavezető hitelintézet: ………………..: Számlaszám: ……………..;) a továbbiakban, mint “**…..**” − a felek közös említése esetén ”**Szerződő Felek**” − között

az alábbi feltételekkel:

Szerződő Felek jelen titoktartási megállapodást az együttműködésük során, ………….. tématerülettel kapcsolatban átadott bizalmas információk védelme érdekében kötik.

**1. Bizalmas Információnak minősül**:

Jelen megállapodás keretében “Bizalmas információ” minden adat vagy információ, amely törvényi védelem alatt áll és valamely Szerződő Fél a jogosultja, továbbá amelyek nem közismertek sem írásos sem egyéb formában, így a bármikor bármilyen formában átadott, így különösen, de nem kizárólagosan:

* Minden marketing stratégia, terv, költségvetési információ, vagy előrejelzés, üzemeltetési információ, értékesítési becslés, üzleti tervek és a teljesítményeredmények, mind múltbeli, jelenlegi és jövőbeni üzleti tevékenységhez kapcsolódóan mind a Szerződő Felek és azok leányvállalatai és kapcsolt vállalkozásai tekintetében
* Szolgáltatások és termékek tervei, leírásai, valamint az ügyfelek és beszállítók listája
* Bármely tudományos vagy műszaki információ, találmány, terv, folyamat, eljárás, formula, fejlesztés, technológia vagy módszer
* Bármely koncepció, jelentések, adatok, know-how, folyamatban lévő munka, tervezési fejlesztési eszközök, leírások, számítógépes szoftverek, forráskódok, kódok, folyamatábrák, adatbázisok, találmányok, információk, üzleti titkok és
* Minden egyéb információ, amelyet felelősségteljesen, valamely szerződő fél Bizalmas Információjaként el lehet ismerni.

A Bizalmas Információ nem szükséges, hogy új, titkos, szabadalmaztatható, szerzői jogvédelem alatt álló vagy üzleti titok legyen. Szerződő Felek tudomásul veszik, hogy a Bizalmas Információ a másik fél által került kifejlesztésre a belefektetett munka által, így Szerződő Felek minden Bizalmas Információt üzleti titokként kezelnek.

**2**. **Megjelölés „Bizalmasként”**

Szerződő Felek (a) a kézzel fogható formában átadott Bizalmas Információkat „bizalmas”- ként jelölik meg vagy (b) a szóban átadott Bizalmas Információ esetén, a közléskor megjelölik annak bizalmas jellegét és kézzel fogható formába foglalják az eredeti közléstől számított 5 napon belül. A fentiek ellenére, bármely információt vagy anyagot, amely jellegére tekintettel és az adott körülmények között általában bizalmasnak kell tekinteni, az Bizalmas Információnak minősül függetlenül attól, hogy azt bizalmasként megjelölték-e.

**3. Bizalmas információ védelme**

Szerződő Felek rögzítik, hogy a Bizalmas Információkat a másik Szerződő Fél meghatalmazott képviselője által tett előzetes írásbeli engedély nélkül csak és kizárólag a Szerződő Felek közötti jelenlegi vagy tervezett üzleti kapcsolattal összefüggésben és semmilyen más célra nem használják fel, mint ami a jelen megállapodásban meghatározásra került.

Szerződő Felek

(a) a Bizalmas Információt szigorúan bizalmasként kezelik és megtesznek minden óvintézkedést, hogy a Bizalmas Információt megóvják beleértve korlátozás nélkül minden ésszerű óvintézkedést, amelyet Szerződő Felek a saját Bizalmas Információinak védelme érdekében is megtesznek;

(b) nem hoznak nyilvánosságra Bizalmas Információt, vagy bármely azokból származó információt olyan fél számára, aki nem Szerződő Fél a jelen megállapodásban;

(c) a Bizalmas Információk átadását és felhasználását korlátozzák a Szerződő Felek munkavállalói tekintetében a szükséges ismeret elve alapján;

(d) tájékoztatják a munkavállalóikat a kötelezettségeikről a Bizalmas Információkkal kapcsolatban.

(e) bizalmasan kezelnek minden a Bizalmas Információról készült másolatot és feljegyzést és/vagy a dokumentumokat, amelyeket az eredeti példányban meghatároznak;

(f) nem próbálják meg visszafejteni, visszafordítani vagy más módon részekre bontani vagy elemezni a Bizalmas Információkat.

**4. Törvény által előírt közlés**

Szerződő Felek rögzítik, hogy a törvény által előírt közléseket bírósági eljárás során közölhetik, azzal, hogy erről a szerződő feleket haladéktalanul értesítik és lehetőséget biztosítanak arra, hogy kifogást emeljen, illetve megelőzze a közlést vagy szűkítse a közlés tartalmát.

**5. Szellemi tulajdonhoz fűződő jogok**

Szerződő felek tulajdonában maradnak az általuk közölt szellemi tulajdonhoz fűződő jogok (szabadalmak, másolatok, üzleti titkok, védjegyek) és az ezekhez kapcsolódó összes Bizalmas Információ és semmilyen engedély vagy egyéb jogosultság nem keletkezik az átadott Bizalmas Információval kapcsolatban, azon kívül, amelyek meghatározásra kerülnek a jelen megállapodásban. Kérésre a Szerződő Felek a másik féltől kapott Bizalmas Információkat és azok másolatait visszaszolgáltatják a Bizalmas Információt átadó szerződő félnek vagy megsemmisítik azokat. Továbbá, ezen cselekményt a másik félnek írásban igazolni kötelesek.

**6. Időbeli hatály**

Jelen megállapodás 5 éves határozott időtartamra jön létre, amelynek kezdő időpontja …….. napja. Szerződő Felek vállalják, hogy a másik Szerződő Fél előzetes írásbeli hozzájárulása nélkül a jelen megállapodás hatálya alatt kapott Bizalmas Információt harmadik fél számára nem adnak át, továbbá a Bizalmas Információt nem használják fel a jelen megállapodásban rögzítetteken kívüli célra.

**7. Értesítések**

Bármely értesítést vagy tájékoztatást, amelyet valamely szerződő fél a jelen megállapodással összefüggésben tesz a másik fél felé, azokat faxon (visszaigazolással) vagy nyilvántartásba vett vagy hitelesített e-mailben, levélben, bérmentesített tértivevényes postai küldeményben, írásban kell eljuttatni a másik félhez, az alábbiakban megjelölt elérhetőségére:

**A Szegedi Tudományegyetem részéről:**

Név: Prof. Dr. Csóka Ildikó

E-mail: csoka.ildiko@szte.hu

Telefon: +36/62-546-598

Cím: 6720 Szeged, Dugonics tér 13.

**A Kft. részéről:**

Név:

E-mail:

Telefon:

Cím:

**8. Vegyes rendelkezések:**

**8.1** Jelen megállapodás minősül a Szerződő felek által tett teljes megállapodásnak a felek között, és hatályon kívül helyez minden jelenlegi vagy ezt megelőzően megkötött, szóbeli vagy írásban megkötött hasonló tárgyú megállapodást. Jelen szerződést csak írásban, a felek egyező akaratának megfelelően lehet módosítani.

**8.2** Ha jelen megállapodás bármely rendelkezését valamely bíróság jogellenesnek, érvénytelennek vagy hatálytalannak nyilvánítja, az ezzel nem érintett rendelkezések továbbra is hatályukban fennmaradnak.

**8.3** Jelen megállapodásra az irányadó jog a magyar jog. Szerződő felek a köztük felmerült vitás kérdéseket megkísérlik békés úton rendezni, amennyiben ez eredménytelen, ebben az esetben a vita megoldását bírósági úton rendezik. Esetleges bírósági eljárásra a Szerződő felek kikötik pertárgyértéktől függően a Szegedi Járásbíróság, illetve a Szegedi Törvényszék kizárólagos illetékességét.

Kelt: Szeged, ……………….

**Szegedi Tudományegyetem részéről: ………….. részéről:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof. Dr. Rovó László név, beosztás

Rektor

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Témavezető kutató neve

beosztása

szervezeti egység